open-index/open-wikipedia-markdown huggingface dataset:
ज़ेटा पपिस तारा

thumb|230px|ज़ेटा पपिस का एक काल्पनिक चित्रण
**ज़ेटा पपिस**, जिसका बायर नाम भी यही (ζ Puppis या ζ Pup) है, पपिस तारामंडल का सब से रोशन तारा और पृथ्वी से दिखने वाले तारों में से ६२वाँ सब से रोशन तारा है। पृथ्वी से देखी गई इसकी चमक (सापेक्ष कान्तिमान) +२.२१ मैग्नीट्यूड है और यह पृथ्वी से लगभग १,०९० प्रकाश वर्ष की दूरी पर है। यह एक O श्रेणी का अत्यंत गरम नीला महादानव तारा है।

## अन्य भाषाओँ में
ज़ेटा पपिस तारे को कभी-कभी नेऑस (Naos) भी कहते है। यह यूनानी भाषा के "नाउस" (ναύς) शब्द से लिया गया है, जिसका अर्थ "नाव" है। क्योंकि हिंदी, संस्कृत और यूनानी सभी हिंद-यूरोपीय भाषाएँ हैं "नाव" और "नाउस" वास्तव में सजातीय शब्द हैं। अरबी में इस "सुहेल हदार" () है, जिसका मतलब "गरजता चमकता वाला" है।

## विवरण
ज़ेटा पपिस एक O5 Iaf श्रेणी का नीला महादानव तारा है। इसका द्रव्यमान हमारे सूरज के द्रव्यमान का ६० गुना और व्यास हमारे सूरज के व्यास का १७ गुना है। इसकी निहित चमक (निरपेक्ष कान्तिमान) सूरज की लगभग ३,६०,००० गुना है, यानि सूरज से तीन लाख गुना से भी ज़्यादा। यह आकाशगंगा (हमारी गैलेक्सी) के सब से रोशन तारों में गिना जाता है। इसका सतही तापमान ३४,३२६ कैल्विन है, जो बहुत ही गरम है और जिस वजह से यह गहरे नीले रंग से चमकता है। इस तारे की आयु केवल ४० लाख साल है। तुलना के लिए हमारे सूरज की उम्र ४.५७ अरब साल है।

ज़ेटा पपिस की चमक इतनी भयंकर है की अगर सूरज की जगह यह होता तो पृथ्वी पिघलकर उबलने लगती और घरों-दीवारों से भी इसकी प्रतिबिंबित चमक किसी काले चश्मे पहने मनुष्य को क्षणों में अँधा कर देती। अगर यह पृथ्वी से इतना दूर होता जितना व्याध तारा है तो आकाश में इसकी चमक एक-चौथाई चाँद के बराबर होती और उस से वस्तुओं की ज़मीन पर परछाइयाँ पड़ती।

## इन्हें भी देखें
* पपिस तारामंडल
* नीला महादानव

## सन्दर्भ


श्रेणी:तारे
श्रेणी:महादानव तारे
श्रेणी:पपिस तारामंडल
श्रेणी:हिन्दी विकि डीवीडी परियोजना
श्रेणी:ओ-प्रकार महादानव तारे
लाम्डा वलोरम तारा

[thumb|230px|[पाल तारामंडल की एक तस्वीर जिसमें लाम्डा वलोरम "λ" के चिह्न वाला तारा है]]
**लाम्डा वलोरम**, जिसका बायर नाम भी यही (λ Velorum या λ Vel) है, पाल तारामंडल का एक तारा है। यह पृथ्वी से दिखने वाले तारों में से ६३वाँ सब से रोशन तारा है। पृथ्वी से देखी गई इसकी चमक (सापेक्ष कान्तिमान) +२.२३ मैग्नीट्यूड है और यह पृथ्वी से लगभग ५७० प्रकाश वर्ष की दूरी पर है। यह एक K श्रेणी का चमकीला दानव या महादानव तारा है। लाम्डा वलोरम एक परिवर्ती तारा भी है जिसकी चमक समय के साथ-साथ +२.१४ से +२.३० मैग्नीट्यूड के बीच चढ़ती-उतरती रहती है।

## अन्य भाषाओँ में
लाम्डा वलोरम तारे को कभी-कभी सुहैल (Suhail) भी कहते है, लेकिन यही नाम गामा वलोरम तारे के लिए भी प्रयोग होता है जिस से असमंजस बन सकता है। यह अरबी भाषा के "अल-सुहैल अल-वज़न" () से लिया गया है, जिसका मतलब "वज़न वाला तेजस्वी (तारा)" है।

## विवरण
लाम्डा वलोरम एक K4.5 Ib-II श्रेणी का तारा है। इसका द्रव्यमान हमारे सूरज के द्रव्यमान का ९ गुना और व्यास हमारे सूरज के व्यास का २०० गुना है। इसकी निहित चमक (निरपेक्ष कान्तिमान) सूरज की लगभग १०,००० गुना है। इसका सतही तापमान ४,००० कैल्विन है। इस तारे की आयु केवल २.७ करोड़ साल अनुमानित की गई है (तुलना के लिए हमारे सूरज की उम्र ४.५७ अरब साल है)। महादानव तारे अपना नाभिकीय संलयन (न्यूक्लियर फ्यूज़न) बहुत तेज़ी से चलते हैं जिस से यह कम उम्र के ही मिलते हैं।

## इन्हें भी देखें
* पाल तारामंडल
* चमकीला दानव तारा
* महादानव तारा

## सन्दर्भ


श्रेणी:तारे
श्रेणी:दानव तारे
श्रेणी:महादानव तारे
श्रेणी:पाल तारामंडल
श्रेणी:हिन्दी विकि डीवीडी परियोजना
परिध्रुवी तारा

thumb|300px|पृथ्वी के उत्तरी भाग में नज़र आने वाले कुछ परिध्रुवी तारों का आकाश में मार्ग - ध्रुव तारा बीच में है और उसके मार्ग का चक्र बहुत ही छोटा है
thumb|250px|कैमरे के लेंस को पूरी रात खुला रख के लिया गया चित्र जिसमें बहुत से तारों के मार्ग साफ़ नज़र आ रहे हैं
पृथ्वी पर किसी अक्षांश रेखा के लिए **परिध्रुवी तारा** ऐसे तारे को बोलते हैं जो उस रेखा पर स्थित देखने वाले के लिए कभी भी क्षितिज से नीचे अस्त न हो। यह केवल ऐसे तारों के साथ होता है को खगोलीय गोले के किसी ध्रुव के पास होते हैं। अगर किसी स्थान के लिए कोई तारा परिध्रुवी हो तो वह उस स्थान से हर रात को पूरे रात्रिकाल के लिए नज़र आता है। वास्तव में अगर किसी तरह सुबह के समय सूरज की रोशनी को रोका जा सके तो वह तारा सुबह भी नज़र आए (यानि चौबीसों घंटे दृष्टिगत हो)।

## अन्य भाषाओँ में
"परिध्रुवी तारे" को अंग्रेज़ी में "सरकमपोलर स्टार" (circumpolar star) कहा जाता है। फ़ारसी में इसे "सितारा-ए-पीरा-क़ुत्बी" () और यूनानी में इसे "एइफ़ानेईस आस्तेरी" (Αειφανείς αστέρι) कहा जाता है।

## वर्णन
जब पृथ्वी अपने अक्ष पर घूर्णन (रोटेशन) करती है तो आकाश में तारे भी गोल पथों पर चक्कर काटते प्रतीत होते हैं। यह समझना महत्वपूर्ण है कि तारे एक ही रात में हिलते इसलिए प्रतीत होते हैं क्योंकि हम एक घूमती हुई पृथ्वी पर खड़े हैं। तारों की स्वयं की गति वास्तव में इस से बहुत कम होती है। कोई तारा खगोलीय गोले के ध्रुव के जितना पास हो वह उतने ही छोटे अकार के गोले में चक्कर काटता लगता है। कुछ ऐसे गोले पूरे क्षितिज से ऊपर होते हैं और कुछ बड़े होने के कारण कुछ भाग में क्षितिज से ऊपर और कुछ भाग में नीचे (यानि दृष्टि से भी बाहर) होते हैं। मिसाल के लिए ध्रुव तारा खगोलीय ध्रुव के बहुत पास है। उसका मार्गचक्र बहुत छोटा है और वह पृथ्वी के उत्तरी गोलार्ध (हॅमिस्फ़्येअर) से हमेशा ही दृष्टिगत होता है। इसी तरह सप्तर्षि तारामंडल, ध्रुवमत्स्य तारामंडल, वृषपर्वा तारामंडल और शर्मिष्ठा तारामंडल के तारे दिल्ली और पृथ्वी के कर्क रेखा (ट्रॉपिक ऑफ़ कैंसर) से उत्तर के सभी स्थानों में परिध्रुवी तारे होते हैं और वर्ष की प्रत्येक रात को पूरी-पूरी रात के लिए नज़र आते हैं।

## परिध्रुवी तारों से स्थान ज्ञात करना
पृथ्वी पर हर अक्षांश रेखा पर ज्ञात है कि उस स्थान पर कौन से तारे परिध्रुवी हैं और कौनसे नहीं। इस वजह से अगर कोई ऐसे जानकारी का ज्ञाता हो और तारों की पहचान करना जानता हो तो वह रातभर आकाश को देखकर अनुमान लगा सकता है कि वह पृथ्वी पर कितना उत्तर और कितना दक्षिण की ओर है (हालांकि पूर्व-पश्चिम का अनुमान नहीं लगा सकता)। अगर कोई व्यक्ति ठीक उत्तरी ध्रुव पर खड़ा हो तो दिखने वाले सारे तारे परिध्रुवी होते हैं, यानि कोई तारे वहाँ से कभी दिखते ही नहीं और जो दिखते हैं वे कभी क्षितिज के नीचे डूबते नहीं। सुदूर उत्तर में रहने वाली जातियाँ, जैसे कि एस्किमो ऐसे कभी न डूबने वाले तारामंडलों को देवताओं का दर्जा देते थे और उन्हें "वे जो कभी विश्राम नहीं करते" कि उपाधि दी जाती थी।

## इन्हें भी देखें
* खगोलीय गोला
* ध्रुव तारा
* अक्षांश रेखाएं

## सन्दर्भ


श्रेणी:खगोलशास्त्र
श्रेणी:तारे
श्रेणी:हिन्दी विकि डीवीडी परियोजना
श्रेणी:गोलीय खगोलशास्त्र
शिशुमार तारामंडल

thumb|220px|शिशुमार (ड्रेको) तारामंडल
[thumb|220px|[हबल अंतरिक्ष दूरदर्शी|हबल अंतरिक्ष दूरबीन द्वारा खींची गई शिशुमार तारामंडल में स्थित पी॰जी॰सी॰ ३९०५८ नामक बौनी गैलेक्सी की तस्वीर]]
**शिशुमार** या **ड्रेको** तारामंडल खगोलीय गोले के उत्तरी भाग में दिखने वाला एक तारामंडल है, जिसके तारे पृथ्वी के उत्तरी गोलार्ध (हॅमिस्फ़्येअर) में रहने वाले बहुत से स्थानों पर परिध्रुवीय हैं (यानि हर रात को पूरी रात के लिए नज़र आते हैं)। यह अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है और दूसरी शताब्दी ईसवी में टॉलमी ने जिन ४८ तारामंडलों की सूची बनाई थी उनमें भी शामिल था।

## नाम की उत्पत्ति और अन्य भाषाओं में
शिशुमार भारतीय उपमहाद्वीप की प्राचीन सभ्यता में एक मगरमच्छ जैसे जलवासी जानवर का नाम था और इस तारामंडल को प्राचीन खगोलशास्त्री ऐसी ही आकृति में देखा करते थे। पश्चिम में इसे एक अझ़दहे (ड्रैगन) के रूप में देखा जाता था और इसका अंग्रेज़ी नाम "ड्रेको" (Draco) भी यूनानी भाषा के "द्राकोन" (Δράκων) से लिया गया है।

## तारे और अन्य वस्तुएँ
शिशुमार तारामंडल में १४ मुख्य तारे हैं, हालांकि वैसे इसमें ७६ तारों को बायर नाम दिए जा चुके हैं। इनमें से ९ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
* **[[गामा ड्रेकोनिस तारा|गामा ड्रेकोनिस]]** (γ Draconis) - यह शिशुमार तारामंडल का सबसे रोशन तारा है।
* **अल्फ़ा ड्रेकोनिस** (α Draconis) - इस तारे को "थ़ुबान" (Thuban, 'थ़' के उच्चारण पर ध्यान दें) भी कहते हैं और यह सन् २७०० ईसापूर्व के काल में पृथ्वी का ध्रुव तारा था लेकिन अयन चलन की वजह से ध्रुव के ऊपर से हट गया। सन् २१००० ईसवी में यह फिर हमारा ध्रुव तारा बनेगा। ध्यान रहे कि कोई भी तारा जो ध्रुव तारा रहा हो लगभग हर २६,००० वर्षों के काल के बाद फिर से ध्रुव तारा बनता रहता है।
* **[[कॅप्लर-१० तारा|कॅप्लर-१०]]** (Kepler-10) - इस तारे के इर्द-गिर्द एक पृथ्वी के आकार का पथरीला ग़ैर-सौरीय ग्रह परिक्रमा करता मिला है, जिसका नामकरण "कॅप्लर-१०बी" किया गया है। अभी तक ज़्यादातर ग़ैर-सौरीय ग्रह गैस दानव श्रेणी के हैं, इसलिए इसके मिलने से वैज्ञानिक पृथ्वी-जैसे अन्य ग्रह ढूँढने के लिए प्रोत्साहित हुए हैं। अगस्त २०११ तक यह सबसे छोटा ऐसा ज्ञात ग्रह था।
* **[[बिल्ली लोचन नीहारिका|बिल्ली की आँख नीहारिका]]** (Cat's Eye Nebula) - यह नीहारिका (नेब्युला) एक ग्रहीय नीहारिका है और एक घने नीले चक्र की तरह नज़र आती है।
* **ऍन॰जी॰सी॰ ५८६६** (NGC 5866) - यह एक लेंसनुमा गैलेक्सी है। यह मॅसिये वस्तुओं की सूची में भी शामिल है जहाँ इसे ऍम१०२ (M102) का नामांकन मिला है।
* **शिशुमार बौनी गैलेक्सी** (Draco Dwarf Galaxy) - यह एक बहुत ही छोटी बौनी गैलेक्सी जिसका व्यास (डायामीटर) केवल ३,५०० प्रकाश वर्ष है। तुलना के लिए आकाशगंगा (हमारी गैलेक्सी) का व्यास लगभग १,००,००० (एक लाख) प्रकाश-वर्ष है।

## इन्हें भी देखें
* ग़ैर-सौरीय ग्रह
* ग्रहीय नीहारिका
* नीहारिका
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
भारतीय वन अधिनियम, 1927

**भारतीय वन अधिनियम, 1927** मोटे तौर पर पिछले भारतीय वन अधिनियम के आधार पर तैयार किया गया था जो कि ब्रिटिश काल के दोरान कार्यान्वित था। यह उन प्रक्रियाओं को परिभाषित करता है जो किसी क्षेत्र को **सुरक्षित वन**, **संरक्षित वन** या **ग्राम वन** घोषित करती हो। यह **जंगल अपराध** को परिभाषित करता है, तथा एक आरक्षित वन के अंदर कोनसे कार्य निषिद्ध कृत्यों के अंतर्गत आते है।

अभी इस कानून मै बहुत से सशोधन प्रस्तावित है। कई आदिवासी संगठन लंबे अरसे से इस कानून को रद्द करने की मांग करते रहे है। इसलिए इसमें आदिवासी मामलों के मंत्रालय का सहयोग भी लिया जा रहा है। Like share and subscribe

## बाहरी कड़ियाँ
https://web.archive.org/web/20100420182128/http://envfor.nic.in/legis/legis.html#S

श्रेणी:भारत के पर्यावरण कानून
सूंस तारामंडल

thumb|220px|सूंस (डॅल्फ़ाइनस) तारामंडल
[thumb|220px|[हबल अंतरिक्ष दूरदर्शी|हबल अंतरिक्ष दूरबीन द्वारा खींची गई सूंस तारामंडल में दिखने वाले ऍन॰जी॰सी॰ ६९३४ नामक गोल तारागुच्छ की तस्वीर]]
**सूंस** या **डॅल्फ़ाइनस** तारामंडल खगोलीय गोले के उत्तरी भाग में दिखने वाला एक तारामंडल है जो खगोलीय मध्यरेखा के काफ़ी समीप पड़ता है। यह अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है और दूसरी शताब्दी ईसवी में टॉलमी ने जिन ४८ तारामंडलों की सूची बनाई थी उनमें भी शामिल था।

## अन्य भाषाओँ में
सूंस तारामंडल को अंग्रेज़ी में "डॅल्फ़ाइनस कॉन्स्टॅलेशन" (Delphinus constellation, 'ऍ' स्वर के उच्चारण पर ध्यान दें) कहा जाता है। सूंस उसी जलीय स्तनधारी प्राणी का हिंदी नाम है जिसे अंग्रेज़ी में "डॉल्फ़िन" कहते हैं।

## तारे और अन्य वस्तुएँ
सूंस तारामंडल में ५ मुख्य तारे हैं, हालांकि वैसे इसमें १९ तारों को बायर नाम दिए जा चुके हैं। इनमें से ५ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
* **अल्फ़ा डॅल्फ़ाइनाइ** (α Delphini) - यह एक B9 IV श्रेणी का +३.७७ मैग्नीट्यूड (चमक) वाला तारा है। दूरबीन से देखने पर यह वास्तव में ७ तारों का एक बहु तारा मंडल ज्ञात हुआ है, जिनमें से दो तो एक-दूसरे से गुरुत्वाकर्षण से बंधे हुए हैं और बाक़ी केवल देखने में उनके नज़दीक लगते हैं। इस तारे को सुआलोसिन (Sualocin) भी कहते हैं।
* **बेटा डॅल्फ़ाइनाइ** (β Delphini) - यह एक F5 IV श्रेणी का +४ मैग्नीट्यूड वाला तारा है। यह भी वास्तव में ५ तारों का बहु तारा मंडल है, जिनमें से दो गुरुत्वाकर्षण से बंधे हुए हैं और बाक़ी केवल दिखने में समीप हैं। इस तारे को रोटानॅव (Rotanev) भी कहते हैं।
* **गामा डॅल्फ़ाइनाइ** (γ Delphini) - यह एक दोहरा तारा है जिनमें से एक (γ1 Del) F7 V श्रेणी और +५.१४ मैग्नीट्यूड का तारा है और दूसरा (γ2 Del) K1 IV श्रेणी और +४.२७ मैग्नीट्यूड का तारा है।
* **डॅल्टा डॅल्फ़ाइनाइ** (δ Delphini) - यह एक A7 III श्रेणी और +४.४३ मैग्नीट्यूड का तारा है।
* **ऍप्सिलन डॅल्फ़ाइनाइ** (ε Delphini) - यह एक B6 III श्रेणी और +४ मैग्नीट्यूड का तारा है। इस तारे को डॅनॅब डल्फ़िम (Deneb Dulfim, यानि "सूंस की दुम") भी कहते हैं।
* **आर डॅल्फ़ाइनाइ** (R Delphini) - यह एक परिवर्ती तारा है जिसका मैग्नीट्यूड +७.६ और +१३.८ के बीच बदलता रहता है। याद रहे की मैग्नीट्यूड एक उल्टा माप है: यह जितना अधिक हो तारे की चमक उतनी ही कम होती है।
* **ऍन॰जी॰सी॰ ६८९१** (NGC 6891) - यह एक ग्रहीय नीहारिका (नेब्युला) है।
* **ऍन॰जी॰सी॰ ६९३४** (NGC 6934) - यह एक गोल तारागुच्छ है।
* **ऍन॰जी॰सी॰ ७००६** (NGC 7006) - यह भी एक गोल तारागुच्छ है, जो पृथ्वी से बहुत ही दूर १,८५,००० प्रकाश वर्ष की दूरी पर स्थित है।

## इन्हें भी देखें
* ग्रहीय नीहारिका
* गोल तारागुच्छ
* तारों की श्रेणियाँ
* तारामंडल

## सन्दर्भ


श्रेणी:तारामंडल
श्रेणी:हिन्दी विकि डीवीडी परियोजना
अमरपक्षी तारामंडल

::*अगर आप मिथ्य-कथाओं में मिलने वाले अमरपक्षी (फ़ीनिक्स) के बारे में जानकारी ढूंढ रहें हैं, तो [[फ़ीनिक्स (मिथक)|अमरपक्षी]] का लेख देखिये*

**अमरपक्षी** या **फ़ीनिक्स** (Phoenix constellation) तारामंडल एक छोटा-सा तारामंडल है। इसके अधिकतर तारे बहुत धुंधले हैं और इसमें +५ मैग्नीट्यूड की चमक (सापेक्ष कान्तिमान) से अधिक रोशनी रखने वाले केवल दो तारे हैं। इसकी परिभाषा सन् १५९७-९८ में पॅट्रस प्लैंकियस (Petrus Plancius) नामक डच खगोलशास्त्री ने की थी। अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है।

## तारे और अन्य वस्तुएँ
अमरपक्षी तारामंडल में ४ मुख्य तारे हैं, हालांकि वैसे इसमें २५ तारों को बायर नाम दिए जा चुके हैं। इनमें से ५ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
* **[[अल्फ़ा फ़ीनाइसिस तारा|अल्फ़ा फ़ीनाइसिस]]** (α Phoenicis) - यह एक K0 III श्रेणी का +२.४ मैग्नीट्यूड (चमक) वाला तारा है। दूरबीन से देखने पर यह एक दोहरा तारा ज्ञात होता है। इस तारे को अन्क़ा (Ankaa) भी कहते हैं।
* **फ़ीनिक्साई उल्का बौछार** (Phoenicids meteor shower) - हर साल दिसम्बर ५ की रात्रि को पृथ्वी के दक्षिणी गोलार्ध (हॅमिस्फ़्येअर) में अमरपक्षी तारामंडल के क्षेत्र में उल्काओं की कुछ बौछारें देखी जाती हैं।

## इन्हें भी देखें
* अल्फ़ा फ़ीनाइसिस तारा
* तारों की श्रेणियाँ
* उल्का
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
फॉक्सवैगन पोलो

पोलो, जर्मन कार कंपनी फॉक्सवैगन कि हैचबैक श्रेणी की कार हैं। यह कार डीजल और पेट्रोल दोनो वजर्न में उपलब्ध हैं।

## सन्दर्भ

## बाहरी कड़ियाँ
* चार चक्का (विश्व का पहला हिन्दी आटोमोबाइल पोर्टल)
* Automotive Electronics Glossary
* leaps forward in car technology 
* क्या अंतर है हैच-बैक सीडान और SUV में ?

श्रेणी:छोटी कारें
श्रेणी:परिवहन भूगोल
एओकीज़ पिज़्ज़ा

**एओकीज़ पिज़्ज़ा** (जापानी: アオキーズ・ピザ एओकीज़ू पिज़ा) जापान की एक पिज़्ज़ा रेस्त्रां चेन है। इसका मुख्यालय नाकामूरा-कू, नगोया, आइची प्रीफ़ेक्चर में स्थित है।

२००८ की स्थिति तक एओकीज़ के अध्यक्ष और सीईओ और एओकीज़ पिज़्ज़ा के स्वामी योशिमोरी एओकी हैं।

## बाहरी कड़ियाँ
* आधिकारिक जालस्थल 

श्रेणी:जापान की पिज़्ज़ा कम्पनियाँ
भट्टी तारामंडल

thumb|220px|भट्टी (फ़ॉरनैक्स) तारामंडल
[thumb|220px|भट्टी तारामंडल में दिखने वाला [बहिर्ग्रह|ग़ैर-सौरीय ग्रह हिप १३०४४ बी क्षीरमार्ग (हमारी आकाशगंगा) में नहीं जन्मा था (काल्पनिक चित्र)]]
[thumb|220px|यू॰डी॰ऍफ़॰जे-३९५४६२८४ आकाशगंगा इतनी दूर है कि हम उसे वैसा देख पाते हैं जैसा वह [महाविस्फोट सिद्धान्त|बिग बैंग महाविस्फोट में हुए ब्रह्माण्ड के जन्म के ५० करोड़ वर्षों के अन्दर-अन्दर दिखती होगी]]
**भट्टी** या **फ़ॉरनैक्स** खगोलीय गोले के दक्षिणी भाग में स्थित एक छोटा-सा तारामंडल है। इसकी परिभाषा १८वीं सदी में की गई थी और अब यह अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है।

## अन्य भाषाओं में
भट्टी तारामंडल को अंग्रेज़ी में "फ़ॉरनैक्स कॉन्स्टॅलेशन" (Fornax constellation) कहा जाता है। इसमें 'फ़' में लगी 'ऑ' की मात्रा के उच्चारण पर ध्यान दें।

## तारे और अन्य वस्तुएँ
भट्टी तारामंडल में २ मुख्य तारे हैं, हालांकि वैसे इसमें २७ तारों को बायर नाम दिए जा चुके हैं। इनमें से ४ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
* **अल्फ़ा फ़ोर्नसिस** (α Fornacis) - यह एक F8 IV श्रेणी का +३.८५ मैग्नीट्यूड (चमक) वाला तारा है। यह एक मुख्य अनुक्रम तारा था जो कुछ ही अरसे पहले मुख्य अनुक्रम से हटकर फूलने लगा है और अब एक उपदानव तारा बन चुका है। ग़ौर से देखने पर ज्ञात हुआ है कि इसका एक साथी तारा भी है जिसके साथ यह एक द्वितारा मंडल में बंधा हुआ है।
* **फ़ॉरनैक्स गुच्छा** (Fornax cluster) - यह हमसे लगभग ६.२ करोड़ प्रकाश वर्ष दूर एक गैलेक्सियों का समूह है। जब हबल अंतरिक्ष दूरबीन ने इस दिशा में झांककर देखा तो इसमें ५८ भिन्न आकाशगंगाएँ मिली।
* **हिप १३०४४ बी** (HIP 13044 b) - हिप १३०४४ नामक लाल दानव तारे के इर्द-गिर्द परिक्रमा करता यह एक ग़ैर-सौरीय ग्रह है जो बृहस्पति की तरह एक गैस दानव है। वैज्ञानिकों का मानना है कि यह तारा और ग्रह दोनों बहुत पुराने हैं और इनकी आयु ९ अरब साल से भी ज़्यादा है। इनका अध्ययन करने से यह भी ज्ञात हुआ है कि यह दोनों आकाशगंगा (हमारी गैलेक्सी) में नहीं जन्में बल्कि एक अन्य गैलेक्सी में जन्मे थे जो आज से अरबों वर्ष पूर्व हमारी गैलेक्सी में समा गई।
* **यू॰डी॰ऍफ़॰जे-३९५४६२८४** (UDFj-39546284) - यह एक नीले तारों से भरी छोटी सी गैलेक्सी है जो पृथ्वी से १३.२ अरब प्रकाश वर्ष दूर है। मानना है कि यह ब्रह्माण्डीय महाविस्फोट (बिग बैंग) के ५० करोड़ वर्षों के भीतर बनी होगी, यानि पूरे ब्रह्माण्ड के जन्म के कुछ ही समय बाद। इतनी दूरी के कारण हम इसे वैसे देख रहें हैं जैसे यह १३.२ अरब साल पहले लगती थी (तुलना के लिए आधुनिक मनुष्य जाति लगभग १ लाख साल से अस्तित्व में है, यानि इसका एक लाख गुना से भी कम)। उस समय ब्रह्माण्ड नया-नया बना था और अधिकतर तारे अपनी शिशु या युवावस्था में तीव्रता से नीले प्रकाश के साथ जल रहे थे, जिस वजह से इसके तारे भी सारे नीले ही लगते हैं।
* ऍन॰जी॰सी॰ १३१६ (NGC 1316) - यह एक बहुत ही रोशन अंडाकार गैलेक्सी है।

## इन्हें भी देखें
* तारों की श्रेणियाँ
* ग़ैर-सौरीय ग्रह
* बिग बैंग सिद्धांत
* अंडाकार गैलेक्सी
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
मत सर्वेक्षण

ग्राम पंचायत अमरथून सरपंच हेतु आप सभी ग्राम वासियों के अनुसार सरपंच प्रत्याशी को समर्थन करें

## See also
* मतदानोत्तर सर्वेक्षण (एक्जिट पोल)

## बाहरी कड़ियाँ
* ये है पोल शब्दावली
* Polls from *UCB Libraries GovPubs*
* The Pew Research Center nonpartisan "fact tank" providing information on the issues, attitudes and trends shaping America and the world by conducting public opinion polling and social science research
* "Use Opinion Research To Build Strong Communication" by Frank Noto
* Public Agenda for Citizens nonpartisan, nonprofit group that tracks public opinion data in the United States
* National Council on Public Polls association of polling organizations in the United States devoted to setting high professional standards for surveys
* USA Election Polls tracks the public opinion polls related to elections in the US
* Survey Analysis Tool based on A. Berkopec, ''HyperQuick algorithm for discrete hypergeometric distribution'', Journal of Discrete Algorithms, Elsevier, 2006.
* "Poll Position - Issue 010 - GOOD", track record of pollsters for USA presidential elections in *[[Good (magazine)|Good]]* magazine, April 23, 2008.


श्रेणी:Types of polling
श्रेणी:Survey methodology
श्रेणी:Psychometrics
श्रेणी:Public opinion
श्रेणी:Sampling (statistics)
अश्वशाव तारामंडल

**अश्वशाव** या **इक्वूलियस** (Equuleus constellation) एक छोटा-सा तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। त्रिशंकु तारामंडल के बाद यह इस सूची का दूसरा सब से छोटा तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। इसके सभी तारे काफ़ी धुंधले हैं और उनमें से कोई भी +३.९ मैग्नीट्यूड (चमक या सापेक्ष कान्तिमान) से अधिक रोशन नहीं है। ध्यान रहे कि मैग्नीट्यूड एक विपरीत माप होता है: यह जितना अधिक हो तारे की चमक उतनी ही कम होती है।

## अन्य भाषाओं में
अश्वशाव तारामंडल को अंग्रेज़ी में "इक्वूलियस कॉन्स्टॅलेशन" (Equuleus constellation) कहा जाता है। यूनानी भाषा में "इक्वूलियस" एक छोटे घोड़े को या घोड़े के बच्चे को कहते हैं। अश्वशाव का संस्कृत में अर्थ भी "घोड़े का बच्चा" है। वास्तव में यूनानी और संस्कृत दोनों हिंद-यूरोपीय भाषाएँ हैं और "एक्वस" और "अश्व" सजातीय शब्द हैं, जिस से यह थोड़े मिलते-जुलते भी हैं।

## तारे और अन्य वस्तुएँ
अश्वशाव तारामंडल में ३ मुख्य तारे हैं, हालांकि वैसे इसमें १० तारों को बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करता हुआ पाया गया है। इस तारामंडल के मुख्य तारे और अन्य वास्तुएँ इस प्रकार हैं -
* **[[ऐल्फ़ा इक्वूलिआइ]]** (α Equulei) - यह एक G0 III श्रेणी का +३.९२ मैग्नीट्यूड (चमक) वाला तारा है जो पृथ्वी से लगभग १८६ प्रकाश वर्ष की दूरी पर है। ग़ौर से देखने पर ज्ञात हुआ है कि इसका एक साथी तारा भी है जिसके साथ यह एक द्वितारा मंडल में बंधा हुआ है। इसे किटैल्फ़ा (Kitalpha) भी कहा जाता है।
* **[[गामा इक्वूलिआइ]]** (γ Equulei) - यह एक दोहरा तारा है जिसका मुख्य तारा +४.७ मैग्नीट्यूड और साथी तारा +११.६ मैग्नीट्यूड रखता है। इसका मुख्य तारा एक परिवर्ती तारा भी है जिसकी चमक में समय के साथ हल्का बदलाव आता रहता है।
* **डॅल्टा इक्वूलिआइ** (δ Equulei) - यह एक द्वितारा है जिसके दो तारे एक-दूसरे की इर्द-गिर्द हर ५.७ सालों में एक परिक्रमा पूरी कर लेते हैं। यह किसी द्वितारा मंडल के लिए बहुत ही कम कक्षीय काल (ऑर्बिटल पीरियड) है।
* **ऍप्सिलन इक्वूलिआइ** (ε Equulei) - इस तारे को दूरबीन से देखने पर ४ तारे ज्ञात होते हैं।

इस तारामंडल के क्षेत्र में कुछ आकाशगंगाएँ भी दिखाई देती हैं लेकिन वे सब काफ़ी धुंधली हैं।

## इन्हें भी देखें
* द्वितारा
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
बारहमासा

**बारहमासा** (पंजाबी में बारहमाहा) मूलतः विरह प्रधान लोकसंगीत है। वह पद्य या गीत जिसमें बारह महीनों की प्राकृतिक विशेषताओं का वर्णन किसी विरही या विरहनी के मुँह से कराया गया हो। मलिक मुहम्मद जायसी द्वारा रचित पद्मावत में वर्णित बारहमासा हिन्दी का सम्भवतः प्रथम बारहमासा है (Note-**बीसलदेव रासो वह रचना है जिसमें बारहमासा का सर्वप्रथम वर्णन मिलता है** )।

वर्ष भर के बारह मास में नायक-नायिका की शृंगारिक विरह एवं मिलन की क्रियाओं के चित्रण को बारहमासा नाम से सम्बोधित किया जाता है। श्रावण मास में हरे-भरे वातावरण में नायक-नायिका के काम-भावों को वर्षा के भींगते हुए रुपों में, ग्रीष्म के वैशाख एवं जयेष्ठ मास की गर्मी में पंखों से नायिका को हवा करते हुए नायक-नायिकाओं के स्वरुप आदि उल्लेखनीय है।

जब किसी स्त्री का पति परदेश चला जाता है और वह दुखी मन से अपने सखी को बारह महीने की चर्चा करती हुई कहती है कि पति के बिना हर मौसम व्यर्थ है। इस गीत में वह अपनी दशा को हर महीने की विशेषता के साथ पिरोकर रखती है।

ऐतिहासिक दृष्टि से बारहमासा, संस्कृत साहित्य का षडऋतु वर्णन की राह का काव्य है। कालिदास का ऋतुसंहार षडऋतुवर्णन ही है।

## उदाहरण
हिन्दी में मलिक मोहम्मद जायसी कृत पद्मावत में 'नागमती वियोग-वर्णन' बारहमासा का प्रसिद्ध उदाहरण है।

अगहन दिवस घटा निसि बाढ़ी। दूभर रैनि जाइ किमि काढ़ी॥  
अब यहि बिरह दिवस भा राती। जरौं बिरह जस दीपक बाती॥ 
काँपै हिया जनावै सीऊ। तो पै जाइ होइ सँग पीऊ॥ 
घर-घर चीर रचे सब का। मोर रूप रंग लेइगा ना॥ 
पलटि न बहुरा गा जो बिछाई। अबँ फिरै फिरै रँग सोई॥ 
बज्र-अगिनि बिरहिनि हिय जारा। सुलुगि-सुलुगि दगधै होइ छारा॥ 
यह दु:ख-दगध न जानै कंतू। जोबन जनम करै भसमंतू॥ 
पिउ सों कहेहु संदेसडा हे भौरा! हे काग! 
जो घनि बिरहै जरि मुई तेहिक धुवाँ हम्ह लाग॥ 

पूस जाड थर-थर तन काँपा। सूरुज जाइ लंकदिसि चाँपा॥ 
बिरह बाढ दारुन भा सीऊ। कँपि-कँपि मरौं लेइ-हरि जीऊ ॥ 
कंत कहा लागौ ओहि हियरे। पंथ अपार सूझ नहिं नियरे॥ 
सौंर सपेती आवै जूडी। जानहु सेज हिवंचल बूडी॥ 
चकई निसि बिछुरै दिन मिला। हौं दिन रात बिरह कोकिला॥ 
रैनि अकेलि साथ नहिं सखी। कैसे जियै बिछोही पँखी॥ 
बिरह सचान भयउ तन जाडा। जियत खाइ और मुए न छाँडा॥ 
रकत ढुरा माँसू गरा हाड भएउ सब संख। 
धनि सारस होइ ररि मुई आई समेटहु पंख॥ 

लागेउ माघ परै अब पाला। बिरहा काल भएउ जड काला॥ 
पहल-पहल तन रुई जो झाँपै। हहरि-हहरि अधिकौ हिय काँपै॥ 
नैन चुवहिं जस माहुटनीरू। तेहि जल अंग लाग सर-चीरू॥ 
टप-टप बूँद परहिं जस ओला। बिरह पवन होई मारै झोला॥ 
केहिक सिंगार को पहिरु पटोरा? गीउ न हार रही होई होरा॥ 
तुम बिनु काँपौ धनि हिया तन तिनउर-भा डोल। 
तेहि पर बिरह जराई कै चहै उडावा झोल॥ 

फागुन पवन झकोरा बहा। चौगुन सीउ जाई नहिं सहा॥ 
तन जस पियर पात भा मोरा। तेहि पर बिरह देइ झझकोरा॥ 
परिवर झरहि झरहिं बन ढाँखा। भई ओनंत फूलि फरि साखा॥ 
करहिं बनसपति हिये हुलासू। मो कह भा जग दून उदासू।

फागु करहिं सब चाँचरि जोरी। मोहि तन लाइ दीन्हि जस होरी॥ 
जौ पै पीउ जरत अस पावा। जरत मरत मोहिं रोष न आवा॥ 
राति-दिवस बस यह जिउ मोरे। लगौं निहोर कंत अब तोरे॥ 
यह तन जारौं छार कै कहौ कि "पवन उडाउ। 
मकु तेहि मारग उडि पैरों कंत धरैं जहँ पाँउ॥ 

## बारहमासा और षड्ऋतु
बारहमासा में विप्रलभ शृंगार (विरह शृंगार) होता है जबकि षड्ऋतु में संयोग शृंगार।

## सन्दर्भ

## इन्हें भी देखें
*जायसी का बारहमासा

## बाहरी कडियाँ
* बारहमासा (विद्यापति)

श्रेणी:लोकगीत
श्रेणी:लोकसंगीत
श्रेणी:भारतीय संस्कृति
मतदानोत्तर सर्वेक्षण

मतदान करके बाहर निकले मतदाताओं पर मतदान के तुरन्त बाद किया गया सर्वेक्षण **निर्गम मतानुमान** या **मतदानोत्तर सर्वेक्षण** (exit poll) कहलाता है। मत सर्वेक्षण (ओपिनियन पोल) मतदान के पूर्व किया जाता है और 'इक्जिट पोल' मतदान के तुरन्त बाद। प्रायः कुछ निजी कम्पनियाँ समाचार-पत्रों या समाचार-चैनेलों के लिये मतदानोत्तर सर्वेक्षण करतीं हैं जिससे अनुमान लगता है कि वस्तुतः मतदान का रूख क्या रहा। वास्तविक नतीजे आने में कुछ घंटे या कुछ दिन लग जाते हैं किन्तु मतदानोत्तर सर्वेक्षण से अनुमानित नतीजे एकाध घण्टे में ही आ जाते हैं।

## बाहरी कड़ियाँ
* ये है पोल शब्दावली

श्रेणी:निर्वाचन
श्रेणी:सर्वेक्षण
आमुल

**अमुल** ईरान के मजाऊदेरान प्रांत का एक नगर है जो बरफुरूश से 23 मील दक्षिण पश्चिम में स्थित है। यह हेराज़ नदी के दोनों तटों पर बसा है तथा एलबुर्ज़ पर्वत एवं कैस्पियन सागर के तटीय प्रदेश के मध्य में एक प्रमुख नगर है। नगर के निकट ही स्थित प्राचीन स्मारकों के भग्नावशेष अमुल की प्राचीन गौरवगरिमा की कहानी सुनाते हैं। यहाँ पर सम्राट् सैयद कव्वामुद्दीन (मृत्यु 1379 ई.) तथा 14वीं शताब्दी के दूसरे प्रसिद्ध लोगों के मकबरों के अवशेष दर्शनीय हैं। चावल एवं फल यहाँ की मुख्य उपज है।

श्रेणी:ईरान के नगर
अमृतयोग

**अमृतयोग** ज्योतिषशास्त्र का एक योगविशेष। ज्योतिष में वर्णित आनंद आदि 28 योगों में 21वाँ योग अमृतयोग है। यह योग अपने नाम के अनुसार अमृतत्व फल देने वाला है अत: इस योग में यात्रा आदि शुभ कार्य श्रेष्ठ माने जाते हैं।

निम्नलिखित स्थितियों में अमृतयोग माना जाता है:

(1) रविवार उत्तराषाढ़ नक्षत्र,

(2) सोमवार शतभिषा नक्षत्र,

(3) भौमवार अश्विनी नक्षत्र,

(4) बुधवार मृगशिरा नक्षत्र,

(5) गुरुवार श्लेषा नक्षत्र,

(6) शुक्रवार हस्त नक्षत्र तथा

(7) शनिवार अनुराधा नक्षत्र।

श्रेणी:ज्योतिष
श्रेणी:योग (ज्योतिष)
यूनानी देवपरिवार का वंशवृक्ष

**ध्यातव्य**: 
(१) प्रमुख ओलम्पियनों (essential Olympians) के नाम मोटे फोण्ट में दिये गये हैं।

(२) हरे रंग में दिये गये नाम 'टाइटनों' (titans) के हैं।

## टिप्पणी

श्रेणी:यूनानी मिथक
अम्लाट

गार्गीसंहिता के युगपुराणवाले स्कंध में एक शक आक्रमण का उल्लेख है जो मगध पर ल. 35 ई.पू. में हुआ था। इस आक्रमण का नेता शक **अम्लाट** था। अम्लाट संभवत: शकराज अयस्‌ (ल. 58-11 ई.पू.) का प्रांतीय शासक था और उत्तर पश्चिम के भारतीय सीमा प्रांत से चलकर सीधा मगध तक जा पहुँचा। यह शक आक्रमण इतना प्रबल और भयानक था कि मगध को इसने अपूर्व संकट में डाल दिया। युग पुराण में लिखा है कि अम्लाट ने इतना नरसंहार किया कि मगध में रक्षा करने और हल चलाने के लिए एक पुरुष भी न बचा और हल आदि चलाने का कार्य भी स्त्रियाँ करने लगीं; वही शासन भी करती थीं।

## इन्हें भी देखें
* युग पुराण

श्रेणी:भारत का इतिहास
दैववाद

भगवद्गीता के अनुसार, प्रत्येक क्रिया के पाँच कारण होते हैं- अधिष्ठान, कर्ता, करण, चेष्टा और दैव। दैव कारण का वह भाग है जो मनुष्य के उद्योग से सबंद्ध नहीं। **दैववाद** के अनुसार यह अंश क्रिया का संपूर्ण कारण है; मनुष्य भी कर्ता नहीं, करण ही है, हमारा सारा जीवन भाग्यवश व्यतीत होता है।

प्रकृतिवाद प्रकृतिनियम को इस भाग्य का विधाता बताता है। विकसित धर्मों में कुछ देव को ईश्वरेच्छा के अर्थ में लेते हैं। प्रकृतिवाद कहता है कि जब सारा विश्व नियमाधीन चल रहा है, तो इसका अति अल्प भाग नियम की उपेक्षा नहीं कर सकता। सेंट आगस्तिन ने कहा कि सर्वज्ञ होने के कारण ईश्वर भविष्य में होनेवाले कर्मों को भी जानता है। परंतु ज्ञान का विषय कोई ऐसा पदार्थ ही हो सकता है जिसका वास्तविक अस्तित्व हो; इसलिए ऐसे कर्म पहले ही ईश्वर की ओर से निर्णीत हो चुके होते हैं।

अनुभव बताता है कि हमारी स्वाधीनता परिमित तो है, परंतु हम यह नहीं मान सकते कि हम सर्वथा पराधीन हैं। किसी वस्तु को देखने में ही हमारा मन उपलब्धों को संयुक्त करता है और अपनी स्वाधीनता की घोषणा करता है। नैतिक जीवन का तो आधार ही स्वाधीनता है। अभाव में उत्तरदायित्व के लिए कोई स्थान नहीं। स्वंय धर्म के लिए भी दैववाद कठिनाइयाँ खड़ी कर देता है। यदि हमारा भाग्य पूर्ण रूप से ईश्वर ने निश्चित किया है, तो पुण्य पाप हमारे कर्म ही नहीं; उनका फल हमें क्यों मिलेगा? इस कठिनाई से बचने के लिए कुछ विचारक कहते हैं कि दैव हमारे पूर्वजन्मों के कर्मों का संस्कार ही है; हमारा भाग्य, हमारा अपना बनाया हुआ है।

## इन्हें भी देखें
* देववाद (Deism)

## बाहरी कड़ियाँ
* Fatalism vs. Free Will from Project Worldview

श्रेणी:भाग्य
श्रेणी:दर्शन
शक्तियों का पृथक्करण

**शक्तियों के पृथक्करण का सिद्धान्त** (principle of separation of powers) राज्य के सुशासन का एक प्रादर्श (माडल) है। शक्तियों के पृथक्करण के लिये राज्य को भिन्न उत्तरदायित्व वाली कई शाखाओं में विभाजित किया जाता है और प्रत्येक 'शाखा' को अलग-अलग और स्वतंत्र शक्तियाँ प्रदान की जाती हैं। प्रायः यह विभाजन - कार्यपालिका, विधायिका तथा न्यायपालिका के रूप में किया जाता है।

शक्तियों के पृथक्करण का सिद्धांत फ्रेंच दार्शनिक मान्टेस्कयू ने दिया था। उसके अनुसार राज्य की शक्ति उसके तीन भागों कार्यपालिका, विधायिका, तथा न्यायपालिका मे बांट देनी चाहिये। यह सिद्धांत राज्य को सर्वाधिकारवादी होने से बचा सकता है तथा व्यक्ति की स्वतंत्रता की रक्षा करता है। अमेरिका का संविधान पहला ऐसा संविधान था जिसमें यह सिद्धान्त अपनाया गया था।

## परिचय
अंगूठाकार|भारतीय संविधान
शक्ति का पृथक्करण करना एक मौलिक कार्य है जो सभी राज्यों में किया जाता है। आधारभूत रूप में राज्य के तीन कार्य होते हैं - विधायन, क्रियान्वयन तथा न्याय। इन कार्यों को क्रमशः विधायिका, कार्यपालिका और न्यायालय करती हैं। शक्ति पृथक्करण के सिद्धान्त पर ये तीनों इकाइयाँ स्वतः ही पृथक हो जाती है। न तो ये किसी दूसरे के अधीन होते हैं न किसी दूसरे के कार्य में हस्तक्षेप करती हैं। खासकर इनके समन्वय के लिए शक्ति सन्तुलन का सिद्धान्त अपनाया जाता है। शक्ति पृथक्करण में शक्ति सन्तुलन का वास्तविक अभ्यास संसदीय शासन प्रणाली में होता है। विधायिका, कार्यपालिका के प्रमुख प्रधानमंत्री का चयन करती है तो प्रधानमंत्री के विरुद्ध अविश्वास प्रस्ताव पारित कर उसे हटा भी सकती है। विधायिका न्यायमूर्ति के खिलाफ महाभियोग पारित कर सकती है तो न्यायालय विधायिका के अवैध निर्णयों को अवैध घोषित कर सकती है। अमेरिकी गणतंत्र ने राष्ट्रपति को असीमित अधिकार दिया है मगर उस पर महाभियोग पारित करने का विशेषाधिकार संसद् (कांग्रेस) को दिया है।

शक्ति विकेन्द्रीकरण भी एक आधारभूत सिद्धान्त है। इसका अधिक प्रयोग एकात्मक शासन प्रणाली में किया जाता है। संघात्मक शासन प्रणाली में शक्ति स्वतः विभाजित होती है और एकात्मक शासन में शक्ति केन्द्र में निहित होती है। इस लिए राज्य (केन्द्र) अपने स्थानीय क्रियाकलाप के संचालन हेतु केन्द्रीय और स्थानीय इकाइयों को शक्ति विकेन्द्रीत करता है। यद्यपि संघीय शासन का भी प्रादेशिक सरकार अपने स्थानीय इकाइयों को शक्ति का विकेन्द्रीकरण करती है। शक्ति का विभाजन और विकेन्द्रीकरण में मूलभूत अन्तर यह है कि विभाजित शक्ति वापस नहीं होती है लेकिन विकेन्द्रीत शक्ति केन्द्र द्वारा ऐच्छिक समय में वापस लिया जा सकता है।

## भारतीय संविधान के सन्दर्भ में शक्ति पृथक्करण

भारतीय संविधान मे इसका साफ वर्णन न होकर संकेत मात्र है। इस हेतु संविधान मे तीनो अंगों का पृथक वर्णन है। संसदीय लोकतंत्र होने के कारण भारत मे कार्यपालिका तथा विधायिका मे पूरा अलगाव नहीं हो सका है। कार्यपालिका (मंत्रीपरिषद) विधायिका मे से ही चुनी जाती है तथा उसके निचले सदन के प्रति ही उत्तरदायी होती है। अनुच्छेद 50 के अनुसार कार्यपालिका तथा न्यायपालिका को पृथक होना चाहिए। इसीलिये 1973 मे दंड प्रक्रिया संहिता पारित की गयी जिस के द्वारा जिला मजिस्ट्रेटों की न्यायिक शक्ति लेकर न्यायिक मजिस्ट्रेटों को दे दी गयी थी।

## इन्हें भी देखें
*शक्ति विकेन्द्रीकरण
*शक्ति-संतुलन (अन्तरराष्ट्रीय सम्बन्ध के सन्दर्भ में)

## बाहरी कड़ियाँ
* Polybius and the Founding Fathers: the separation of powers
* Arbitrary Government Described and the Government of the Massachusetts Vindicated from that Aspersion (1644)

श्रेणी:संवैधानिक विधि
श्रेणी:विधि दर्शन
श्रेणी:शक्तियों का पृथक्करण
इचिरो सुजुकी

**इचिरो सुजुकी** () एक जापानी बेसबॉल खिलाड़ी हैं जो कि सिएटल मेरिन्र्स के लिए खेलते हैं। यह मेजर लीग में सबसे सफल जापानी बेसबॉल खिलाड़ी हैं। अमेरिका में इन्हे *साइलेंट समुराई* (मौन समुराई) के रूप में जाना जाता है।
सफेद दाग

300px|thumb|right|सफेद दाग के रोगी के हाथ
**सफेद दाग** (Leukoderma / ल्यूकोडर्मा) एक त्‍वचा रोग है। इस रोग से ग्रसि‍त लोगों के बदन पर अलग-अलग स्‍थानों पर अलग-अलग आकार के सफेद दाग आ जाते हैं। वि‍श्‍व में एक से दो प्रति‍शत लोग इस रोग से प्रभावि‍त हैं, लेकि‍न भारत में इस रोग के शि‍कार लोगों का प्रति‍शत चार से पांच है। राजस्‍थान और गुजरात के कुछ भागों में पांच से आठ प्रति‍शत लोग इस रोग से ग्रस्‍त हैं। शरीर पर सफेद दाग आ जाने को लोग एक कलंक के रूप में देखने लगते हैं और कुछ लोग भ्रम-वश इसे कुष्‍ठ रोग मान बैठते हैं। 

त्वचा पर सफेद दाग बनने का मुख्य कारण **मेलेनिन** की कमी है। मेलेनिन शरीर में मौजूद एक प्राकृतिक पदार्थ है। मेलेनिन आंख की पुतली, बाल और त्वचा को रंग प्रदान करता है। मेलानोसाइट्स नामक कोशिकाएं शरीर में मेलेनिन का उत्पादन करती हैं। मेलेनिन के अलावा **फोलिक एसिड**, **विटामिन डी3** और **विटामिन बी12** की कमी भी सफेद दाग बनने का कारण हो सकता है। 

इस रोग से प्रभावि‍त लोग ज्‍यादातर हताशा में रहते हैं और उन्‍हें लगता है कि ‍समाज ने उन्‍हें बहि‍ष्‍कृत कि‍या हुआ है। इस रोग के एलोपैथी और अन्‍य चि‍कि‍त्‍सा-पद्धति‍यों में इलाज हैं। शल्‍यचि‍कि‍त्‍सा से भी इसका इलाज कि‍या जाता है, लेकि‍न ये सभी इलाज इस रोग को पूरी तरह ठीक करने के लि‍ए संतोषजनक नहीं हैं। इसके अलावा इन चि‍कि‍त्‍सा-पद्धति‍यों से इलाज बहुत महंगा है और उतना कारगर भी नहीं है। रोगि‍यों को इलाज के दौरान फफोले और जलन पैदा होती है। इस कारण बहुत से रोगी इलाज बीच में ही छोड़ देते हैं। डि‍बेर के वैज्ञानि‍कों ने इस रोग के कारणों पर ध्‍यान केंद्रि‍त कि‍या है और हि‍मालय की जड़ी-बूटि‍यों पर व्‍यापक वैज्ञानि‍क अनुसंधान करके एक समग्र सूत्र तैयार कि‍या है। इसके परि‍णामस्‍वरूप एक सुरक्षि‍त और कारगर उत्‍पाद ल्‍यूकोस्‍कि‍न वि‍कसि‍त कि‍या जा सका है। इलाज की दृष्‍टि‍से ल्‍यूकोस्‍कि‍न बहुत प्रभावी है और यह शरीर के प्रभावि‍त स्‍थान पर त्‍वचा के रंग को सामान्‍य बना देता है। इससे रोगी का मानसि‍क तनाव समाप्‍त हो जाता है और उसके अंदर आत्‍मवि‍श्‍वास बढ़ जाता है। 

## बाहरी कडियाँ
* डीआरडीओ ने सफेद दाग (ल्‍युकोडर्मा) के इलाज के लि‍ए आयुर्वेदि‍क उत्‍पाद जारी कि‍या

श्रेणी:त्वचा रोग
अध्यारोपापवाद

**अध्यारोपापवाद** (अध्यारोप + अपवाद = पहले अध्यारोप, फिर अपवाद (हटाना)) अद्वैत वेदांत में आत्मतत्व के उपदेश की वैज्ञानिक विधि। ब्रह्म के यथार्थ रूप का उपदेश देना अद्वैत मत के आचार्य का प्रधान लक्ष्य है। ब्रह्म है स्वयं निष्प्रपंच और इसका ज्ञान बिना प्रपंच की सहायता के किसी प्रकार भी नहीं कराया जा सकता। इसलिए आत्मा के ऊपर देहधर्मों का आरोप प्रथमत: करना चाहिए अर्थात्‌ आत्मा ही मन, बुद्धि, इंद्रिय आदि समस्त पदार्थ है। यह 'प्राथमिक विधि अध्यारोप' के नाम से प्रसिद्ध है। अब युक्ति तथा तर्क के सहारे यह दिखलाना पड़ता है कि आत्मा न तो बुद्धि है, न संकल्प-विकल्परूप मन है, न बाहरी विषयों को ग्रहण करनेवाली इंद्रिय है और न भोग का आयतन यह शरीर है। इस प्रकार आरोपित धर्मों को एक-एक कर आत्मा से हटाते जाने पर अंतिम कोटि में उसका शुद्ध सच्चिदानन्द रूप बच जाता है वही उसका सच्चा रूप होता है। इसका नाम है अपवाद विधि (अपवाद=दूर हटाना)। ये दोनों एक ही पद्धति के दो अंश हैं।

किसी अज्ञात तत्त्व के मूल्य और रूप जानने के लिए इस पद्धति का उपयोग आज का बीजगणित भी निश्चित रूप से करता है। उदाहरणार्थ यदि क2 + 2क = 24 इस समीकरण में अज्ञात क का मूल्य जानना होगा, तो प्रथमत: दोनों ओर संख्या 1 जोड़ देते हैं (अध्यारोप) जिससे दोनों पक्ष पूर्ण वर्ग का रूप धारण कर लेते हैं और अंत में आरोपित संख्या को दोनों ओर से निकाल देना पड़ता है, तब अज्ञात क का मूल्य 4 निकल आता है।

समीकरण की पूरी प्रक्रिया इस प्रकार होगी

: क2 + 2क = 24
: इसलिये क2 + 2क + 1 = 24 + 1 (अध्यारोप)
: अर्थात्‌ (क+1)2= (5)2
: अत: (क+1) = 5
: अतएव (क+1) -1 = (5) -1 (अपवाद)
: इसलिये क= 4

## बाहरी कड़ियाँ
* अध्यारोप अपवाद

श्रेणी:भारतीय दर्शन
पलटू साहब

**पलटू साहब** एक संत कवि थे। उन्हें 'द्वितीय कबीर' भी कहा जाता है।

## परिचय
संत पलटू साहब के जन्म वा मरण के समय के निश्चित पता नहीं चलता। अयोध्या से प्राय: चार मील पर अवस्थित रामकोट में इनकी एक समाधि है जहाँ पर इनकी मृत्युतिथि आश्विन शुक्ला 12 बतलाई जाती है। किंतु कोई संवत्‌ नहीं दिया जाता और इसी प्रकार इनके शिष्य हुलासदास के ग्रंथ 'ब्रह्मविलास' में इनका जन्मकाल माघ सुदी नवमी  सं. 1826 बतलाया गया कहा जाता है, किंतु ऐसा लगता है कि यह स्वयं उनके इनसे दीक्षा ग्रहण करने का ही समय होगा। संत पलटू साहब जाति के मध्यदेशिया कांदू बनिया थे और यह नगजलालपुर (जि. अम्बेडकर नगर ), में जो आजमगढ़ जिले की पश्चिमी सीमा के निकट वर्तमान है, उत्पन्न हुए थे, किंतु इनके माता-पिता के नामों का कहीं उल्लेख नहीं मिलता है।

कहा जाता है, ये भी पहले अपने गाँव के पूरोहित गोविंद दूबे की भाँति किसी जानकीदास के शिष्य रहे, किंतु फिर संत भीखा साहब द्वारा दीक्षित होकर लौट आए पर इन्होंने उनसे ही दीक्षा ग्रहण कर ली। इनका पहले कोई और नाम था, किंतु इनके गुरु गोविंद सहब ने, इनमें 'पल पल पर अजपा जाप में लग जाने की दृढ़ प्रवृत्ति' पाकर इन्हें पलटू कहना आरंभ कर दिया। ये बहुत दिनों तक साधारण गृहस्थ का जीवनयापन करते रहे और पीछे मूँड़ मुँड़ाकर तथा करधनी तोड़कर विरक्त साधुओं में मिल गए। इनका कहना है कि मधुमक्खियों के, बूँद बूँद करके एकत्र किए गए मधु के किसी अन्य द्वारा निकाल लिए जाने पर दुखी बन जाती देखकर मुझे माया के रहस्य का बोध हो गया और मैंने उसे बला समझकर उसका परित्याग कर दिया (बानी भा. 2, पृ. 85)। परंतु ये इतना और भी कहते हैं कि इसके कारण मेरी प्रतिष्ठा बढ़ गई जिससे गंभीर लोग तक मेरे चरणों में भेंट चढ़ाने लगे (कुंङ 19) तथा जो परदे के भीतरवाले थे वे भी मेरे यहाँ पहुँचने लग गए (वही, 58)। फलत: पड़ितों, काजियों तथा वैरागी लोगों ने मिलकर मुझे 'अजात' घोषित कर दिया और सभी मेरे पीछे पड़ गए (वही, 255)। (कहते है कि ऐसे ही लोगों के प्रयत्नों के फलस्वरूप ये जीते जी जला दिए गए और यह फिर सुदूर जगन्नाथपुरी में जाकर प्रकट हुए)।

रामकोटा इनके अनुयायियों के लिए प्रमुख केंद्र है और उसके अतिरिक्त, ऐसे स्थानों में जवाढ़ (जि. बहराइच), जलालपुर (जि. बस्ती) के भी नाम लिए जाते हैं जो तीनों ही इनके शिष्य पलटूप्रसाद की शिष्यपरंपरा से संबधित हैं। इनके अन्य शिष्य हुलासदास के शिष्यों का प्रमुख केंद्र बरौली (जि. बाराबंकी) में वर्तमान है।

## रेखता
पलटू साहब की अनेक रचनाएँ प्रसिद्ध हैं जो फुटकर रूपों में ही मिलती हैं और उनमें से इनकी साखियों, कुंडलियों, रेखतों, झूलनों, अरिल्लों तथा शब्दों की गणना विशेष रूप से की जाती है तथा इनके कतिपय संग्रह भी प्रकाशित हो चुके हैं। इनकी पंक्तियों में बहुत स्पष्ट एवं सरल किंतु ओजपूर्ण और मुहावरेदार भाषा का प्रयोग हुआ है तथा अपने हृदय की सचाई और अपने भावों की निर्भीक अभिव्यक्ति के आधार पर, ये कभी-कभी द्वितीय 'कबीर' तक भी कहे जाते हैं। इन दोनों में विचारसाम्य के साथ-साथ एक ही जैसे शब्दों एवं वाक्यों का व्यवहार किया गया तक लक्षित होता है। संत 'पलटू-पंथ' भी चल पड़ा।

## सन्दर्भ
श्रेणी:संत
श्रेणी:हिन्दी कवि
2011 अमरीकी ओपन टेनिस प्रतियोगिता

## विजेता
 नोवाक जोकोविच ने  रफ़ाएल नदाल को 6-2, 6-4, 6-7(3), 6-1 से हराया।

श्रेणी:2011 की टेनिस प्रतियोगिता
श्रेणी:2011 की ग्रैंड स्लैम टेनिस प्रतियोगिता
श्रेणी:2011 अमरीकी ओपन ग्रैंड स्लैम टेनिस प्रतियोगिता
श्रेणी:अमरीकी ओपन ग्रैंड स्लैम टेनिस प्रतियोगिता
समान शिक्षा

कोई भी देश सामाजिक आर्थिक मोर्चे पर अग्रणी तभी दिख सकता है, जब वहां शिक्षा प्रणाली सभी वर्गों के लिए समान और सुलभकारी हो। **समान शिक्षा** (uniform education) में मोटे तौर पर निम्नलिखित चीजें आतीं हैं-

* समान पाठ्यक्रम
* समान शिक्षण व्यवस्था (विद्यालय, अध्यापक, शिक्षण सुविधाएँ, शुल्क, शिक्षण विधि, आदि)

## क्रियान्यवन
लागू करने की दृष्टि से केवल **अनिवार्य प्राथमिक शिक्षा**' से शुरुआत की जा सकती है। तमिलनाडु में यह लागू भी हो गया है।

## इन्हें भी देखें
* शिक्षा का अधिकार
* मुफ्त और अनिवार्य शिक्षा विधेयक
* नि:शुल्क एवं अनिवार्य शिक्षा विधेयक, २००९

## बाहरी कडियाँ
* समान शिक्षा की लड़ाई  (रविवार)
* माँग रहा है हिन्दुस्तान, सबको शिक्षा एक समान
* समान शिक्षा प्रणाली की अनिवार्यता
* समान शिक्षा प्रणाली ही चाहिए 
* समान शिक्षा की आदर्श मिशाल
* तमिलनाडु में समान शिक्षा
* तमिलनाडु के सभी स्कूलों में समान शिक्षा प्रणाली (समाचीर कालवी योजना) लागू करने के निर्देश
* अब राज्यों ने भी शुरू की पाठ्यक्रम सुधार की कवायद
* हाई कोर्ट ने कहा, सरकारी कर्मचारी अपने बच्चों को प्राथमिक स्कूलों में अनिवार्य रूप से पढ़ाएं (आज तक ; अगस्त २०१५)

श्रेणी:भारतीय शिक्षा
श्रेणी:समानता का अधिकार
सेवा का अधिकार

आम जनता का यह अधिकार कि वह कुछ सार्वजनिक सेवाओ को तय समयावधि में पाने का हक रखती है - **'सेवा का अधिकार**' कहलाता है। इसके तहत तय समयसीमा में काम का निबटारा करना सम्बंधित अधिकारियों की बाध्यता होती है। समयसीमा के अंदर सेवा नहीं उपलब्ध करानेवाले अधिकारियों के लिए दंड का प्रावधान किया जाता है।

भारत में मध्य प्रदेश राज्य ने लोक सेवा गारंटी अधिनियम २०१० (म प्र) के द्वारा सबसे पहले यह कानून लागू किया। अब बिहार, पंजाब, झारखण्ड उत्तराखंड में भी यह नियम लागू है। दिल्ली और केरल सरकारें यह नियम लागू करने जा रही हैं।

## इन्हें भी देखें
* लोक सेवा गारंटी अधिनियम २०१० (म प्र)
* शिक्षा का अधिकार
* सूचना का अधिकार
* उपभोक्ता अधिकार
* उत्तराखंड सेवा का अधिकार अधिनियम
 २०११

## बाहरेए कडियाँ
* लोकसेवा अधिकार कानून से रिश्वतखोरी पर लगेगा लगाम! 
* सेवा का अधिकार : चुनौतियां अपार
* BIHAR RIGHT TO PUBLIC SERVICES ACT, 2011
* पंजाब में भी 'सेवा का अधिकार' कानून लागू
* पंजाब मंत्रिमंडल द्वारा सेवा का अधिकार (राइट टू सर्विस) विधेयक-2011 को मंजूरी
* Jharkhand passes Right to Service Bill
* झारखण्ड राज्य सेवा देने की गारंटी विधेयक, 2011 (विधेयक प्रारूप)

श्रेणी:नागरिक अधिकार
श्रेणी:लोक प्रशासन
अनात्मवाद

दर्शन में दो विचारधाराएँ होती हैं:

(1) आत्मवाद, जो आत्मा का अस्तित्व मानती है:

(2) अनात्मवाद, जो आत्मा का अस्तित्व नहीं मानती।

एक तीसरी विचारधारा नैरात्मवाद की भी है, जो आत्म-अनात्म से परे नैरात्मा को देवता की तरह मानती है। कुछ दर्शनों में आत्मवाद और अनात्मवाद का समन्वय भी पाया जाता है; यथा जैन दर्शन में। आत्मवाद ब्राह्मणपंरपरा या श्रौतदर्शन माना जाता है; अनात्मवाद के अंतर्गत चार्वाक के लोकायत और श्रमणपरंपरा के बौद्ध दर्शन का समावेश होता है। पुद्गल प्रतिषेधवाद और पुद्गल नैरात्मवाद भी इसके निकटतम दर्शनाम्नाय हैं।

चार्वाक दर्शन में परमात्म तथा आत्म दोनों तत्वों का निषेध है। वह विशुद्ध भौतिकवादी दर्शन है। किंतु समन्वयार्थी बुद्ध ने कहा कि रूप, वेदना, संज्ञा, संस्कार विज्ञान ये पाँच स्कंध आत्मा नहीं हैं। पाश्चात्य दर्शन में ह्यूम की स्थिति प्राय: इसी प्रकार की है; वहाँ कार्य-कारण-पद्धति का प्रतिबंध है और अंतत: सब क्षणिक संवेदनाओं का समन्वय ही अनुभव का आधार माना गया है। आत्मा स्कंधों से भिन्न होकर भी आत्मा के ये सब अंग कैसे होते हैं, यह सिद्ध करने में बुद्ध और परवर्ती बौद्ध नैयायिकों ने बहुत से तर्क प्रस्तुत किए हैं। बुद्ध कई अंतिम प्रश्नों पर मौन रहे। उनके शिष्यों ने उस मौन के कई प्रकार के अर्थ लगाए। थेरवादी नागसेन के अनुसार रूप, वेदना, संज्ञा, संस्कार और विज्ञान का संघात मात्र आत्मा है। उसका उपयोग प्रज्ञप्ति के लिए किया जाता है। अन्यथा वह अवस्तु है। आत्मा चूँकि नित्य परिवर्तनशील स्कंध है, अत: आत्मा इन स्कंधों की संतानमात्र है। दूसरी ओर वात्सीपुत्रीय बौद्ध पुद्गलवादी हैं, इन्होंने आत्मा को पुद्गल या द्रव्य का पर्याय माना है। वसुबंधु ने 'अभिधर्मकोश' में इस तर्क का खण्डन किया और यह प्रमाण दिया कि पुद्गलवाद अन्ततः पुनः शाश्वतवाद की ओर हमें घसीट ले जाता है, जो एक दोष है। केवल हेतु प्रत्यय से जनित धर्म है, स्कंध, आयतन और धातु हैं, आत्मा नहीं है। सर्वास्तिवादी बौद्ध सन्तानवाद को मानते हैं। उनके अनुसार आत्मा एक क्षण-क्षण-परिवर्ती वस्तु है। हेराक्लीतस के अग्नितत्व की भाँति यह निरन्तर नवीन होती जाती है। विज्ञानवादी बौद्धों ने आत्मा को आत्मविज्ञान माना। उनके अनुसार बुद्ध ने, एक ओर आत्मा की चिर स्थिरता और दूसरी ओर उसका सर्वथा उच्छेद, इन दो अतिरेकी स्थितियों से भिन्न मध्य का मार्ग माना। योगाचारियों के मत से आत्मा केवल विज्ञान है। यह आत्मविज्ञान विज्ञप्ति मात्रता को मानकर वेदान्त की स्थिति तक पहुँच जाता है। सौत्रांतिकों में दिङ्नाग और धर्मकीर्ति ने-आत्मविज्ञान को ही सत्‌ और ध्रुव माना, किन्तु नित्य नहीं।

पाश्चात्य दार्शनिकों में अनात्मवाद का अधिक तटस्थता से विचार हुआ, क्योंकि दर्शन और धर्म वहाँ भिन्न वस्तुएँ थीं। लॉक के संवेदनावाद से शुरु करके कांट ओर हेगेल के आदर्शवादी परा-कोटि-वाद तक कई रूप अनात्मवादी दर्शन ने लिए। परन्तु हेगेल के बाद मार्क्स, रोंगेतस आदि ने भौतिकवादी दृष्टिकोण से अनात्मवाद की नई व्याख्या प्रस्तुत की। परमात्म या अंशी आत्मतत्व के अस्तित्व को न मानने पर भी जीवजगत्‌ की समस्याओं का समाधान प्राप्त हो सकता है।

## सन्दर्भ ग्रन्थ
* राहुल सांकृत्यायन : दर्शनदिग्दर्शन; 
* आचार्य नरेंद्रदेव : बौद्धधर्म दर्शन; 
* भरतसिंह उपाध्याय : बौद्ध दर्शन तथा अन्य भारतीय दर्शन; 
* डॉ॰ देवराज : भारतीय दर्शन; 
* बर्ट्रैड रसेल : हिस्ट्री ऑव वेस्टर्न फ़िलासफ़ी; 
* एम.एन.रा : हिस्ट्री ऑव वेस्टर्न मैटीरियालिज्म

## इन्हें भी देखें
*अनत्त (अनात्मवाद)

श्रेणी:बौद्ध दर्शन
श्रेणी:दर्शन की शाखाएँ
श्रेणी:चार्वाक दर्शन
भारत का काला धन

भारत में, अवैध तरीकों से अर्जित किया गया धन **काला धन** (ब्लैक मनी) कहलाता है। काला धन वह भी है जिस पर कर नहीं दिया गया हो। भारतीयों द्वारा विदेशी बैंको में चोरी से जमा किया गया धन का निश्चित ज्ञान तो नहीं है किन्तु श्री आर वैद्यनाथन ने अनुमान लगाया है कि इसकी मात्रा लगभग 7,280,000 करोड रूपये हैं।
## काले धन के विविध रूप
*आतंरिक काला धन 
*बाह्य काला
*
*

## आतंरिक काला धन
#करेंसी का संग्रह करके 
#सोना ,चाँदी आदि बहुमूल्य धातुओं का संग्रह करके 
#अचल संपत्ति के रूप में 
### काला धन रोकने के उपाय
# करेंसी का विमुद्रीकरण करके 
# सोने, चाँदी आदि के आभूषणों में हॉलमार्क चिन्ह की अनिवार्यता कर
# बेनामी या अवैध ढंग से अर्जित की गई संपत्ति को जब्त करके
# किसी भी सामान की खरीदी पर बिल बनवाकर।
#2000 के नोट पे 100 नोट के एक गड्डी पे 8 पे जीपीएस को लगा दीजिए

## बाह्य काला धन
*विदेश के बैंकों में जमा धन 
*विदेश में अचल सम्पति या उद्योग में निवेश करके या शेयर का रूप में
*टैक्स हेवन देशों में जमा धन

## इन्हें भी देखें
* भारत के 500 और 1000 रुपये के नोटों का विमुद्रीकरण
* काला धन
* भारत में भ्रष्टाचार
* बाबा रामदेव
* काला धन घोटाला (ब्लैक मनी स्कैम)

## बाहरी कड़ियाँ
* क्या होता है काला धन? (इकनॉमिक टाइम्स)
* काला धन, सफेद झूठ
* काला धन पर श्वेत पत्र
* अच्छा–बुरा काला धन (भरत झुनझुनवाला)
* काले धन पर सुप्रीम कोर्ट ने बनाई एसआईटी
* 'कांग्रेस नेताओं का है विदेशी बैंकों में कालाधन'
* कैसे बाहर लाएं काला धन?
* क्यों 'काली और जाली' है भारतीय अर्थव्यवस्था? (बीबीसी हिन्दी ; दिसम्बर २०१२)

श्रेणी:भारत में भ्रष्टाचार
श्रेणी:वित्तीय अपराध
बाल अधिकार

**बाल अधिकार** (Children's rights) नाबालिगों की देखभाल और विशिष्ट सुरक्षा के रूप में बच्चों को मिलने वाले व्यक्तिगत मानवाधिकारों को कहा जाता है। बाल अधिकार सम्मेलन (सीआरसी) १९८९ की परिभाषा के अनुसार "कोई भी व्यक्ति जिसकी आयु १८ वर्ष से कम है, जब तक कि नियम में परिभाषित वयस्कता को पहले प्राप्त नहीं किया हो", बच्चा कहलाता है।

## सन्दर्भ

## बाहरी कड़ियाँ
*बाल अधिकार-जुवेनाईल जस्टिस बोर्ड एवं बाल कल्याण समिति की भूमिका एवं कर्त्तव्य‘ - विषय पर कार्यशाला सम्पन्न
*Save Child Rights and Stop Child Labour
*12 year old girl being forced into marriage with 50 year old man
*2 year old sentenced to 3 years imprisonment
*Quake orphans "adopted" for Jihad
*Trafficked child dies in prison, other victims are sentenced to jail
*International Bureau of Children's Rights 
*Smile Foundation India
*Spence. T. 1796 ''The Rights of Infants''
*Çocuk Hakları İzleme Raporlama Projesi (Turkish)

श्रेणी:मानवाधिकार
परनेम

**परनेम** (Pernem) भारत के गोवा राज्य के उत्तर गोवा ज़िले में स्थित एक नगर है। यह परनेम तालुका का मुख्यालय भी है।

## विवरण
परनेम तालुका उत्तर गोवा ज़िले के सबसे उत्तर में स्थित तालुक है। परनेम पूर्व में बिचोलिम, पश्चिम में अरब सागर, उत्तर में महाराष्ट्र के सावंतवाड़ी तालुक और दक्षिण में बारदेज़ तालुक से घिरा है।

## इन्हें भी देखें
* परनेम तालुका
* मोपा, गोआ
* मोपा हवाईअड्डा
* उत्तर गोवा ज़िला

## सन्दर्भ

श्रेणी:उत्तर गोवा ज़िला
श्रेणी:गोवा के नगर
श्रेणी:उत्तर गोवा ज़िले के नगर
ऍथनोलॉग

**ऍथनोलॉग** (अंग्रेज़ी: Ethnologue) विश्व की भाषाओँ की एक सूची है जिसका प्रयोग भाषाविज्ञान में अक्सर किया जाता है। इसमें हर भाषा और उपभाषा को अलग तीन अंग्रेज़ी अक्षरों के साथ नामांकित किया गया है। इस नामांकन को "सिल कोड" (SIL code) कहा जाता है। उदाहरण के लिए मानक हिंदी का सिल कोड 'hin', ब्रज भाषा का 'bra', बुंदेली का 'bns' और कश्मीरी का 'kas' है। हर भाषा और उपभाषा का भाषा-परिवार के अनुसार वर्गीकरण करने का प्रयास किया गया है और उसके मातृभाषियों के वासक्षेत्र और संख्या का अनुमान दिया गया है। इस सूची का १६वाँ संस्करण सन् २००९ में छपा और उसमें ७,३५८ भाषाएँ दर्ज थीं।

## संगठन
ऍथनोलॉग भाषा सूची एक "समर भाषावैज्ञानिक संस्था" (Summer Institute of Linguistics, समर इन्स्टीट्यूट ऑफ़ लिंग्विस्टिक्स) नामक संसथान करती है। इस संसथान का ध्येय ईसाई धर्म का प्रचार है और यह हर भाषा में बाइबल (ईसाई धर्म ग्रन्थ) छापना चाहते हैं।

## इन्हें भी देखें
* भाषाविज्ञान
* भाषा

## सन्दर्भ


श्रेणी:भाषा
श्रेणी:हिन्दी विकि डीवीडी परियोजना
दो फूल (1973 फ़िल्म)

**दो फूल** 1973 में बनी हिन्दी भाषा की फिल्म है।
## संक्षेप
दीवान बहादुर अटल राय अपनी पत्नी मालती और दो बेटों पवित्रा और चरित्र के साथ बॉम्बे के मालाबार हिल में अपने हवेली "गुलिस्तान" में एक समृद्ध जीवन शैली जीते हैं। पवित्रा को गोद लिया गया था जबकि चरित्र उनका जैविक पुत्र है। वे गैरजिम्मेदार, बिगड़ैल, मैट्रिक-फेल हैं और कोई भी काम करने से इनकार करते हैं। जब उनके पिता चरित्र की शादी एडवोकेट वर्धराज की बेटी शैला से करने का फैसला करते हैं, तो वे उन्हें अपमानित करते हैं और उन्हें छोड़ने के लिए कहते हैं। इसके तुरंत बाद, चरित्र घर लौटता है और दावा करता है कि उसका अपने पवित्रा के साथ झगड़ा हुआ था और उसने उसे चाकू मारकर मार डाला। इसके बाद, पुलिस इंस्पेक्टर मधुसूदन आप्टे को चरित्र को गिरफ्तार करने के लिए पर्याप्त सबूत मिल जाते हैं। यह स्वीकार करने के बाद कि यह एक शरारत थी, उसे चेतावनी देकर छोड़ दिया जाता है। घबराए हुए अटल और मालती इस हत्याकांड का कारण समझने की कोशिश करते हैं, और आखिरकार उन्हें राहत मिलती है जब पवित्रा को शैला और उसकी दोस्त पूनम आप्टे घर ले आती हैं। जल्द ही एक अजीबोगरीब हंगामा मच जाता है जब पवित्रा दावा करता है कि उसका असली नाम मणि है और वह अपनी विधवा माँ के साथ कोचीन में रहता है। अटल को यकीन हो जाता है कि पवित्रा एक और शरारत कर रही है, लेकिन कई सवाल अनुत्तरित रह जाते हैं: अगर पवित्रा ज़िंदा है - तो लाश का क्या? और पवित्रा ने अपना नाम बदलकर मणि रखने का फैसला कब और क्यों किया?

## चरित्र
## मुख्य कलाकार
* विनोद मेहरा
* महमूद
* अशोक कुमार - दीवान बहादुर अटल राय
* अंजना मुमताज़ - पूनम आप्टे
* अरुणा ईरानी - शैला
* जीवन
* मुकरी
* सुन्दर - पंडित
* ललिता पवार
* मुमताज़ अली
* चन्द्रशेखर
* लक्ष्मी छाया - नर्तकी / गायिका
## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:1973 में बनी हिन्दी फ़िल्म